Estadio Ciudad de La Plata

Estadio Ciudad de La Plata (også kalt Estadio Único) er et flerbruks-stadion i byen La Plata i Argentina. Det eies av Provinsen Buenos Aires. Stadionet ble åpnet 7. juni 2003 og er en av de mest moderne i Latin-Amerika, selv før alle planlagte konstruksjoner var fullført. Leietakerne var fra starten fotballklubbene Estudiantes og Gimnasia y Esgrima, men Gimnasia vendte i 2008 tilbake til sin opprinnelige hjemmebane. Byggearbeidene ble påbegynt i 1997, og åpnet med en landskamp mellom Argentina og Uruguay (2-2) 7. juni 2003. Det er også et av stadionene som ble benyttet under Copa América 2011, og åpningskampen ble holdt her 1. juli 2011. Forut for Copa América 2011 ble stadionet stengt for å ombygges til kun sitteplasser, og for å bygge et nytt tak som skal dekke alle setene. Stadionet ble offisielt gjenåpnet 17. februar 2011, og den første kampen ble spilt seks dager senere, en Copa Libertadores-kamp mellom Estudiantes og det colombianske laget Deportes Tolima. Eksterne lenker Estadio Ciudad de La Plata Arkivert 20. desember 2015 hos Wayback Machine.